สวัสดีค่ะ...คุณ มีเรื่องรบกวนขอปรึกษาค่ะ. ..... ปัจจุบันใช้การคุมกำเนิดด้วยการฉีดยาคุมค่ะ ฉีดยาคุมครั้งสุดท้ายวันที่31พฤษภาคม2561. แล้วจะครบกำหนดฉีดยาอีกครั้งวันที่14สิงหาคม2561(นับเป็นเวลาการฉีดยา75วัน)เมื่อถึงวันครบกำหนด14สิงหาคม2561ไม่ได้ไปฉีดยา. แล้ววันที่18/8/2561มีเพศสัมพันธ์กับแฟน.... แล้วมาฉีดยาคุมอีกทีเมื่อวันที่23สิงหาคม2561. แบบนี้มีโอกาสตั้งครรภ์ไหมค่ะ(ยาคุมที่ฉีดปกติมีแบบ1เดือนกับ3เดือนใช่ไหมค่ะ) ถ้านับจากวันที่เลยกำหนดฉีดยาคุมเป็นเวลา84วันน่ะค่ะ......รบกวนคุณด้วยน่ะค่ะ
สวัสดีคะ Kung,ยาฉีดคุมกำเนิดมีชนิด คือ1. ยาฉีดชนิดฮอร์โมนเดี่ยว แบ่งออกเป็น 2 กลุ่มย่อยคือ- ยาที่เป็นฮอร์โมน เมดรอกซีโปรเจสเทอโรน (medroxyprogesterone) หรือเรียก DMPA เช่นยี่ห้อ Depo-Provera โดยใช้ฉีดเข้ากล้ามเนื้อทุกๆ 12 สัปดาห์ หรือ 84 วัน หรือ 3 เดือน- ยาที่เป็นฮอร์โมน นอร์ทริสเทอโรน (norethisterone enanthate) หรือ NET-EN เช่นยี่ห้อ Noristerat โดยใช้ฉีดเข้ากล้ามเนื้อทุกๆ 8 สัปดาห์หรือ 56 วัน หรือ 2 เดือน2. ยาฉีดชนิดฮอร์โมนรวม เมดรอกซีโปรเจสเตอโรน (medroxyprogesterone) และเอสทราดิอัล ไซพิโอเนท (estradiol cypionate) เช่น ยี่ห้อ cyclofem, lunelle โดยใช้ฉีดเข้ากล้ามเนื้อทุกๆ 4 สัปดาห์หรือ 28 วัน หรือ 1 เดือนดังนั้น หากยาฉีดคุมกำเนิดที่ได้ฉีดไปคือชนิดที่ฉีดทุก 3 เดือน (หรือ 84 วัน) หากวันที่ฉีดครั้งสุดท้ายคือ 31 พ.ค.61 กำหนดวันนัดฉีดเข็มต่อไปคือ 23 ส.ค.61 ดังนั้น หากได้ไปฉีดในวันที่ 23 ส.ค. ยาฉีดก็จะออกฤทธิ์ในการป้องกันการตั้งครรภ์ได้อย่างต่อเนื่อง โอกาสในการตั้งครรภ์ก็ถือว่าน้อยอย่างยิ่ง ซึ่งยาฉีดคุมกำเนิดจะช่วยป้องกันการตั้งครรภ์ได้มากว่า 99% ค่ะ